बिहार आ यूपी के खबर –
- दिवंगत गोरक्षपीठाधीश्वर महंत अवैद्यनाथ के श्रद्धांजलि सभा गोरखपुर में भइल जवना में साधु सन्त, हिन्दू संगठन के पदाधिकारी आ भाजपा नेता शामिल भइले. एह सभा में कहल गइल कि राम मंदिर बनवावे के महंत जी के संकल्प हर हाल में पूरा कइल जाई.
- बिहार का मुजफफरपुर जिला के गायघाट इलाका में पुलिस बुध का दिने छह गो ब्लैकमेलर आ फर्जी पत्रकारन के आठ लाख रूपिया समेत गिरफ्तार क लिहलसि.
- बिहार भाजपा के नेता सुशील कुमार मोदी लंदन में दिहल मुख्यमंत्री जीतन राम मांझी के भाषण में राजनीतिक ईमानदारी ना बरते के आरोप लगावत कहलन कि उनुका बतावे चाहत रहे कि कवना मजबूरी में बिहार के धसावे वाला लालू प्रसाद यादव से जदयू हाथ मिलवलसि.
- त्योहारी मौसम के भीड़ देखत पश्चिम रेलवे गोरखपुर आ बांद्रा टर्मिनस का बीच पांच अक्टूबर से 11 नवम्बर ले हर हप्ता एगो सुपरफास्ट स्पेशल चलावे के फैसला लिहलसि.
- वाराणसी में काल्हु रात दुकानदारन आ विद्यार्थियन का बीच भइल मारपीट का बाद दू गो विद्यार्थियन के हिरासत में ले लिहले रहे जवना का खिलाफ आज कुछ विद्यार्थी लंका थाना पर जम के बवाल मचवले.
- स्व॰ दीनदयाल उपाध्याय का जनम दिन से बिहार भाजपा राज्य भर में आपन “बिहार बचाओ – बिहार बनाओ” अभियान के शुरुआत करी.
- गोण्डा के वजीरगंज क्षेत्र में आज बुध का दिने कोयल लदाइल एगो ट्रक में कार घुस गइला से कार प सवार चार जने के मौत हो गइल आ एक जने बहुते घवाहिल हो गइले.
- आजमगढ के जीयनपुर क्षेत्र में बुध का सबेरे एगो बिआहल औरत फँसरी लगा के जान दे दिहलसि.
- बेतिया के जगदीशपुर पुलिस चौकी के डिउलिया गांव में दहेज खातिर एगो ओरत के जरा के मार देबे के मामिला दर्ज करावल गइल बा.
- भूलन सिंह के अंतिम संस्कार में भारी भीड़ उमड़ल आ रात में उनकर अंतिम संस्कार आमी गाँव में नदी किनारे करा दिहल गइल. अपना रिटायरमेंट का बाद आमी के मशहूर आमी मंदिर खातिर समर्पित भूलन बाबू गाँव में एगो स्कूलो स्थापित कइलन.
- सारण जिला के आमी गाँव के मशहूर समाजसेवी अवधेश कुमार सिंह (भूलन सिंह) के काल्हु मंगल का भोर में दिल के दौरा पड़ला से निधन हो गइल.
आरा, बलिया, छपरा, देवरिया, सिवान, गोपालगंज. सासाराम, रोहतास, बक्सर, कैमूर, पूर्वी चंपारण, पश्चिमी चंपारण, गाजीपुर, मऊ, गोरखपुर, चंदौली, भदोही, वाराणसी, मोतिहारी, बेतिया, जौनपुर वगैरह भोजपुरिया इलाका के खबर भोजपुरी में.
टटको में टटका आज के खबर पढ़ीं…..
28 total views, 2 views today
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva eng_Latn